Wilhelm Adam

Wilhelm Adam (15 September 1877 – 8 April 1949) adalah seorang Jeneral Jerman yang berkhidmat dalam Tentera Darat Bavaria, Reichswehr dan Wehrmacht.

Adam telah dilahirkan di Ansbach, menyertai Tentera Darat Imperial Jerman pada tahun 1897, dan bertugas dalam unit telegraf dan Semboyan Bavaria sebelum ditukarkan ke Akademi Perang Bavaria pada tahun 1907.

Semasa Perang Dunia I, Adam berjuang sebagai ketua kompeni  unit jurutera Bavaria, tetapi hanya untuk tempoh yang singkat. Menjelang akhir tahun 1914, Adam menjadi seorang Pegawai Staf Am di Staf Markas Besar Tentera Darat. Tetapi pada akhir perang beliau kembali menjadi ketua unit jurutera Bavaria.  Selepas perang berakhir, Adam bertugas di beberapa jawatan didalam Reichswehr, dari jawatan seperti pegawai perhubungan kepada Kementerian Pertahanan Bavaria dan menjadi pegawai memerintah sebuah batalion infantri, dalam Rejimen Ke-20 Infantri.

Apabila Hitler bangkit berkuasa pada Januari 1933, Adam menjadi Ketua Pejabat Trup dan kemudian memerintah Divisyen Ke-7 dan juga pada masa yang sama memerintah Wilayah Tentera VII. Pada 16 Mei 1935 beliau dilantik sebagai Panglima Kor VII dan kemudian menjadi Komandan Akademi Perang sehingga Mac 1938. Selepas itu beliau menjadi Panglima Heeresgruppen-Kommando 2 (markas kumpulan tentera darat) di Kassel sehingga November 1938. Adam bersara pada 31 Disember 1938, tetapi beliau dipanggil bertugas semula dari 26 Ogos 1939. Selepas beberapa tahun berada dibawah Pentadbiran Tentera Darat beliau bersara pada 31 Mei 1943 dan meninggal dunia pada tahun 1949 di Garmisch-Partenkirchen.

Memoir
Memoir Adam yang tidak diterbitkan telah dipelihara selama bertahun-tahun selepas peperangan di sebuah  biara Bavaria. Ia kini dalam arkib Institut Sejarah Kontemporari di Munich sebagai fail ED109/2. 

 Tarikh kenaikkan pangkat 
 Fähnrich - 25 Januari 1898
 Leutnant - 10 Mac 1899
 Oberleutnant - 28 Oktober 1905
 Hauptmann - 1 Oktober 1911
 Major - 14 Disember 1917
 Oberstleutnant - 1 Februari 1923
 Oberst - 1 Februari 1927
 Generalmajor - 1 Februari 1930
 Generalleutnant - 1 Disember 1931
 General der Infanterie - 1 April 1935
 Generaloberst Kehormat - 1 Januari 1939

Anugerah kebesaran
 Iron Cross 1914 Kelas 1 dan Kelas 2 
 Prince Regent Luitpold Medal
 Military Merit Order, Kelas 3 berserta Pedang (Bavaria)
 Albert Order Knight Cross Kelas 2 berserta Pedang
 Pingat Kehormatan Pejuang (1934)
 Pingat Khidmat Lama Angkatan Tentera Kelas 4 hingga Kelas 1

Kesusasteraan

 Hackl, Othmar: Die Bayerische Kriegsakademie (1867–1914). C.H. Beck´sche Verlagsbuchhandlung, München 1989, , p. 393.
 Stahl, Friedrich-Christian: Generaloberst Wilhelm Adam. In: Gerd R. Ueberschär (Hrsg.): Hitlers militärische Elite. 68 Lebensläufe. Wissenschaftliche Buchgesellschaft, Darmstadt 2011, , p. 1–8.
 Heuer, Gerd F.: Die Generalobersten des Heeres. Inhaber höchster deutscher Kommandostellen. Moewig, Rastatt 1988, , p. 1–8.


Rujukan

Category:Kelahiran 1877
Category:Kematian 1949
Category:Perang Dunia Kedua
Category:Jeneral Tentera Jerman
Category:Orang Jerman